অ্যাশেজ সিরিজের তালিকা
অ্যাশেজ ইংল্যান্ড ও অস্ট্রেলিয়া ক্রিকেট দলের মধ্যকার টেস্ট সিরিজবিশেষ। এ সিরিজ আয়োজনে ভিন্নতার চিত্র চোখে পড়ে। একটি টেস্ট থেকে শুরু করে সাতটি টেস্ট নিয়ে সিরিজ আয়োজন করা হয়েছে। তবে, ১৯৯৮ সাল থেকে ধারাবাহিকভাবে পাঁচটি টেস্ট নিয়ে সিরিজ অনুষ্ঠিত হচ্ছে। বিশ্বের অন্যতম ক্রীড়া ক্রিকেটে প্রবল প্রতিপক্ষ হিসেবে আয়োজন করা হয় ও জনপ্রিয়তা লাভ করেছে এবং এর ইতিহাস ১৮৮২ সাল থেকে অদ্যাবধি বহমান। সচরাচর যুক্তরাজ্য ও অস্ট্রেলিয়ায় প্রতি দুই বছরে আয়োজন করা হয়। অস্ট্রেলিয়া দল বর্তমান অ্যাশেজ ট্রফির ধারকের ভূমিকায় অবতীর্ণ হয়েছে। দলটি পার্থে অনুষ্ঠিত ২০১৭-১৮ সিরিজের তৃতীয় টেস্টের মাধ্যমে নিজেদের হাতে করায়ত্ত্ব করে রেখেছে।
জাপান জাতীয় ক্রিকেট দল
২০০০ সালের এসিসি ট্রফির পর জাপান এশিয়ান ক্রিকেট কাউন্সিল ছেড়ে আইসিসি এর ইস্ট এশিয়া-প্যাসিফিক অঞ্চলে যোগ দেয়। তারা ২০০২ সালের ফেব্রুয়ারী মাসে অস্ট্রেলিয়ায় অনুষ্ঠিত হওয়া ইস্ট এশিয়া এইটস টুর্নামেন্টে অংশ নেয় যেখানে তারা অস্ট্রেলিয়ার একটি দলের কাছে পরাজিত হয়ে রানার্সআপ হয়।
ইন্দোনেশিয়া জাতীয় ক্রিকেট দল ও দক্ষিণ কোরিয়া জাতীয় ক্রিকেট দল ছিল ঐ প্রতিযোগিতায় অংশ নেয়া বাকি দল। ২০০৪ সালে তারা ইস্ট এশিয়া ক্রিকেট চ্যালেঞ্জ টুর্নামেন্ট আয়োজন করে যা ২০০৭ বিশ্বকাপ এর বাছাই এর একটি অংশ ছিল। প্লেঅফে ইন্দোনেশিয়াকে হারিয়ে জাপান সেই টুর্নামেন্টে তৃতীয় স্থান লাভ করে।